2. Faziañ a ra Kervella hag ar re all, ha faziañ a ran do heul, ha gant R. Hemon yaouank ha dibreder emañ ar wirionez : stummet e vez ar frazennoù evel ma karer, hep abeg nemet ar choant pe ar faltazi. Neuze, neus ket ezhomm da strivañ, pa neus fazi ebet er frazennoù am eus kavet kamm. Kontet em eus krakoù, kollet hoch eus hoch amzer, milliget e vin gant KEAV, ha ret eo adaozañ ar reolennoù evel-henn : Stummet e vez ar frazennoù brezhonek ne vern penaos, e-giz ma teu e teu, met heuliet e vo urzh ar galleg bep gwech ma vez tu peogwir eo aesoch, gant ma chomo ar verb en eil lech er frazenn. Aesoch e vefe, a-dra-sur. Hag aesoch choazh ma vije dibabet lakaat ar rener er penn-kentañ e brezhoneg bep gwech ma vez e galleg.  Met da betra e servijfe neuze deskiñ brezhoneg, pa ne vije ken nemet un adskeud eus ar galleg, peogwir en dije kollet e berzh talvoudusañ ?